Behou Nuweland as WP-rugby se tuisveld | Netwerk24
Deur Francois Wessels, Blomtuin 11 Augustus 2020 00:01
Die onsekerheid oor die tuisstadion vir die WP Rugbyunie (WPRU) is 'n bron van kommer vir baie WP-ondersteuners. Wat ons bekommer, is dat geen goeie rede gegee word waarom Nuweland vir die Kaapstad-stadion verruil moet word nie.
In 'n onlangse RSG-gesprek het Zelt Marais, president van die WPRU, geen rede gegee nie – skynbaar is hy onder die indruk dat dit goedkoper gaan wees om die Kaapstad-stadion te gebruik. Dit is 'n pragtige stadion, vanuit die lug gesien. Maar waarom word dit nooit vir gereelde sportbyeenkomste gebruik nie? Net vir buitengewone byeenkomste, soos die Federer-Nadal-wedstryd of die jaarlikse sewesrugby? Die waarheid is dat dié stadion 'n wit olifant is – mooi om na te kyk, maar moeilik om te bereik.
Vir 'n rugbytoets is Nuweland makliker bereikbaar. Om by die Kaapstad-stadion uit te kom, is 'n nagmerrie vir 'n ondersteuner uit enige rigting.